CELEX: C2004/262/13
Language: lt
Date: 2004-10-23 00:00:00
Title: 2004 m. rugsėjo 9 d. Teisingumo Teismo (pirmoji kolegija) sprendimas, Byloje C-417/02 Europos Bendrijų Komisija prieš Graikijos Respubliką („Valstybės įsipareigojimų neįvykdymas — Direktyva 85/384/EEB — Architektų diplomų pripažinimas — Registravimo Graikijos technikos rūmuose (Technico Epimelitirio Elladas) procedūra — Pareiga pateikti dokumentą, patvirtinantį, kad turimai kvalifikacijai taikomas abipusio pripažinimo režimas“)

23.10.2004   
            
            
               LT
            
            
               Europos Sąjungos oficialusis leidinys
            
            
               C 262/7
            
         
      TEISINGUMO TEISMO
   
   (pirmoji kolegija) sprendimas
   2004 m. rugsėjo 9 d.
   Byloje C-417/02 Europos Bendrijų Komisija prieš Graikijos Respubliką (1)
   
   („Valstybės įsipareigojimų neįvykdymas - Direktyva 85/384/EEB - Architektų diplomų pripažinimas - Registravimo Graikijos technikos rūmuose (Technico Epimelitirio Elladas) procedūra - Pareiga pateikti dokumentą, patvirtinantį, kad turimai kvalifikacijai taikomas abipusio pripažinimo režimas“)
   (2004/C 262/13)
   Bylos kalba: graikų
   Byloje C-417/02 Europos Bendrijų Komisija (atstovė M. Patakia) prieš Graikijos Respubliką (atstovė E. Skandalou) dėl 2002 m. lapkričio 19 d. pagal EB sutarties 226 straipsnį pareikšto ieškinio dėl įsipareigojimų neįvykdymo, Teisingumo Teismas (pirmoji kolegija), susidedantis iš kolegijos pirmininko P. Jann, teisėjų A. Rosas, S. von Bahr, K. Lenaerts ir K. Schiemann (pranešėjas); generalinė advokatė: J. Kokott; sekretorė: vyriausioji administratorė L. Hewlett, 2004 m. rugsėjo 9 d. priėmė sprendimą, kurio rezoliucinėje dalyje nurodyta:
   
               1)
            
            
               Priimdama ir palikdama galioti 1993 m. kovo 22 d. Prezidento dekreto Nr. 107/1993 3 straipsnio 1 dalies c punktą ir sutikdama, kad Technico Epimelitirio Elladas (Graikijos technikos rūmai), kuriuose buvo privaloma įsiregistruoti siekiant vykdyti architekto veiklą Graikijoje, buvo delsiama nagrinėti Europos Bendrijos piliečių, turinčių užsienio diplomus, kurie turėjo būti pripažinti pagal 1985 m. birželio 10 d. Tarybos direktyvą 85/384/EEB dėl architektūros diplomų, pažymėjimų ir kitų oficialią kvalifikaciją patvirtinančių dokumentų abipusio pripažinimo, įskaitant priemones, padedančias veiksmingai naudotis įsisteigimo teise ir laisve teikti paslaugas, pateiktus dokumentus ir juos įregistruoti, Graikijos Respublika neįvykdė savo įsipareigojimų pagal šią direktyvą.
            
         
               2)
            
            
               Priteisti iš Graikijos Respublikos bylinėjimosi išlaidas.
            
         
      (1)  OL C 19, 2003 1 25.